Þjóðskjalasafn Íslands auglýsir til umsagnar endurskoðaðar reglur um málalykla ( nr. 622 / 2010 ) , skjalavistunaráætlanir ( nr. 623 / 2010 ) og um frágang , skráningu og afhendingu pappírsskjala ( nr. 1065 / 2010 ) afhendingarskyldra aðila . Reglur um málalykla og skjalavistunaráætlanir tóku gildi 1. ágúst 2010 og reglur um frágang , skráningu og afhendingu pappírsskjala tóku gildi 1. janúar 2011 . Drög að endurskoðuðum reglum ásamt greinargerðum um breytingar er að finna hér að neðan . Með nýjum lögum um opinber skjalasöfn nr. 77 / 2014 , sem tóku gildi á síðasta ári , er nauðsynlegt að endurskoða reglur safnsins . Tillögur til breytinga sem gerðar eru felast einkum í vísun í ný lög en einnig eru greinar sameinaðar og orðalagi breytt til að gera reglurnar skýrari . Reglurnar sem nú eru auglýstar til umsagnar eru þær fyrstu í heildarendurskoðun Þjóðskjalasafns á reglum safnsins í kjölfar nýrra laga . Frestur til að skila inn umsögn við reglurnar er til og með 2. mars 2015 . Umsagnir og fyrirspurnir skal senda á skjalavarsla@skjalasafn.is .